**Հավելված**

ՀՀ կառավարության 2020 թվականի

\_\_\_\_\_\_\_\_\_\_\_\_\_\_\_\_ի N \_\_\_\_\_Ն որոշման

**Լ Ի Ա Զ Ո Ր ՈՒ Թ Յ ՈՒ Ն Ն Ե Ր**

**ՌԱԶՄԱԿԱՆ  ԴՐՈՒԹՅԱՆ  ԺԱՄԱՆԱԿ ԲԺՇԿԱԿԱՆ ՕԳՆՈՒԹՅՈՒՆ ԵՎ ՍՊԱՍԱՐԿՈՒՄ ԻՐԱԿԱՆԱՑՆՈՂ ԿԱԶՄԱԿԵՐՊՈՒԹՅՈՒՆՆԵՐՈՒՄ (ԱՆԿԱԽ ՍԵՓԱԿԱՆՈՒԹՅԱՆ ՁԵՎԻՑ) ԱՌՈՂՋԱՊԱՀՈՒԹՅԱՆ ԲՆԱԳԱՎԱՌԻ ՊԵՏԱԿԱՆ ԿԱՌԱՎԱՐՄԱՆ ԼԻԱԶՈՐ ՄԱՐՄՆԻ ԿԱՌԱՎԱՐՄԱՆ**

Ռազմական  դրության  ժամանակ առողջապահության բնագավառի պետական կառավարման լիազոր մարմնի լիազորություններն են`

1. բժշկական օգնություն և սպասարկում իրականացնող կազմակերպությունների (անկախ սեփականության ձևից) կառավարումը,
2. բժշկական օգնություն և սպասարկում իրականացնող կազմակերպությունների (անկախ սեփականության ձևից) նյութական միջոցների, դեղերի, բժշկական նշանակության սարքերի և սարքավորումների, գույքի (շարժական և անշարժ), կադրային ռեսուրսների և այլ կարողությունների վերաբերյալ տեղեկատվության ճշտումը, հավաքագրումը և ստացումը,
3. ըստ անհրաժեշտության և ստեղծված իրավիճակի` բժշկական օգնություն և սպասարկում իրականացնող կազմակերպությունների կարողությունների (նյութական միջոցներ, դեղեր, բժշկական նշանակության սարքեր և սարքավորումներ, գույք (շարժական և անշարժ), կադրային ռեսուրսներ և այլ կարողություններ) օգտագործումը մինչև ռազմական դրության իրավական հիմքերի դադարելը,
4. ըստ անհրաժեշտության և ստեղծված իրավիճակի` բժշկական օգնություն և սպասարկում իրականացնող կազմակերպություններին (անկախ սեփականության ձևից) դեղերով և բժշկական նշանակության գույքով ապահովումը,
5. ստեղծված իրավիճակից բխող հրամանների արձակումը,
6. համակարգման աշխատանքների և տեղեկատվական խորհրդակցությունների կազմակերպումն ու անցկացումը: